CELEX: 32017D0563
Language: da
Date: 2017-03-21 00:00:00
Title: Rådets gennemførelsesafgørelse (EU) 2017/563 af 21. marts 2017 om bemyndigelse af Republikken Estland til at anvende en særlig foranstaltning, der fraviger artikel 287 i direktiv 2006/112/EF om det fælles merværdiafgiftssystem

25.3.2017   
            
            
               DA
            
            
               Den Europæiske Unions Tidende
            
            
               L 80/33
            
         RÅDETS GENNEMFØRELSESAFGØRELSE (EU) 2017/563
   af 21. marts 2017
   om bemyndigelse af Republikken Estland til at anvende en særlig foranstaltning, der fraviger artikel 287 i direktiv 2006/112/EF om det fælles merværdiafgiftssystem
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2006/112/EF af 28. november 2006 om det fælles merværdiafgiftssystem (1), særlig artikel 395,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Ved brev registreret i Kommissionen den 18. maj 2016 anmodede Estland om tilladelse til at anvende en særlig foranstaltning fra den 1. januar 2018, der fraviger artikel 287 i direktiv 2006/112/EF (»den særlige foranstaltning«), og som giver Estland mulighed for at momsfritage afgiftspligtige personer, hvis årsomsætning ikke overstiger 40 000 EUR.
            
         
               (2)
            
            
               I overensstemmelse med artikel 395, stk. 2, i direktiv 2006/112/EF underrettede Kommissionen ved brev af 4. oktober 2016 de øvrige medlemsstater om Estlands anmodning. Ved brev af 5. oktober 2016 underrettede Kommissionen Estland om, at den rådede over alle nødvendige oplysninger for at kunne vurdere anmodningen.
            
         
               (3)
            
            
               I henhold til artikel 287, nr. 8), i direktiv 2006/112/EF kan Estland indrømme momsfritagelse til afgiftspligtige personer med en årlig omsætning, der højst er lig med modværdien i national valuta af 16 000 EUR beregnet på grundlag af kursen på dagen for landets tiltrædelse.
            
         
               (4)
            
            
               Den ønskede særlige foranstaltning er i overensstemmelse med målsætningerne i Kommissionens meddelelse af 25. juni 2008 med titlen »»Tænk småt først« — En »Small Business Act« for Europa«.
            
         
               (5)
            
            
               Da denne særlige foranstaltning vil medføre en begrænsning af momsforpligtelserne for mindre virksomheder, bør Estland indrømmes tilladelse til at anvende den i en begrænset periode indtil den 31. december 2020. Afgiftspligtige personer bør stadig kunne vælge den almindelige momsordning.
            
         
               (6)
            
            
               Eftersom artikel 281-294 i direktiv 2006/112/EF vedrørende særordningen for små virksomheder er under revision, er det muligt, at et direktiv om ændring af disse bestemmelser i direktiv 2006/112/EF vil træde i kraft inden den 31. december 2020.
            
         
               (7)
            
            
               På grundlag af de oplysninger, som Estland har fremlagt, vil den hævede tærskel have en ubetydelig indvirkning på de samlede momsindtægter fra det endelige forbrug.
            
         
               (8)
            
            
               Undtagelsen får ingen indvirkning på Unionens egne indtægter fra merværdiafgift —
            
         VEDTAGET DENNE AFGØRELSE:
   Artikel 1
   Uanset artikel 287, nr. 8), i direktiv 2006/112/EF bemyndiges Estland til at momsfritage afgiftspligtige personer, hvis årlige omsætning ikke overstiger 40 000 EUR.
   Artikel 2
   Denne afgørelse får virkning på dagen for meddelelsen.
   Denne afgørelse finder anvendelse fra den 1. januar 2018 til den 31. december 2020 eller indtil datoen for ikrafttræden af et direktiv om ændring af artikel 281-294 i direktiv 2006/112/EF vedrørende særordningen for små virksomheder, alt efter hvilken dato der kommer først.
   Artikel 3
   Denne afgørelse er rettet til Republikken Estland.
   
      Udfærdiget i Bruxelles, den 21. marts 2017.
      
         
            På Rådets vegne
         
         E. SCICLUNA
         
            Formand
         
      
   
   
      (1)  EUT L 347 af 11.12.2006, s. 1.